rejauldu/bengali-wikipedia huggingface dataset:
কুরুখ (কুরুক্স, ওঁরাও বা উরাও নামেও পরিচিত,http://glottolog.org/resource/languoid/id/nepa1253 দেবনাগরী লিপিতেঃ कुड़ुख़) একটি দ্রাবিড় ভাষা। উড়িষ্যার ওরাও ও কিসান জাতী ও ভারতের পার্শ্ববর্তী অঞ্চল( বিহার, ঝাড়খণ্ড, মধ্য প্রদেশ, ছত্রিশগড় এবং পশ্চিম বঙ্গ) এর প্রায় বিশ লক্ষ লোক, উত্তর বাংলাদেশের ৫০ হাজার লোক কুরুখ ভাষায় কথা বলে। কুরুখ ভাষার উপভাষা ধানগড় ভাষায় নেপাল এর ২৮,৬০০ এবং ভুটান এর ৫,০০০ লোক কথা বলে।  শ্রেণী কুরুখ ভাষা দ্রাবিড় ভাষাগোষ্ঠীর উত্তর দ্রাবিড়ীয় ভাষাগোত্রের অন্তর্ভুক্ত। এটা সুরিয়া পাহাড়িয়া এবং কুমারভাগ পাহাড়িয়া ভাষার সাথে সম্পর্কযুক্ত। এবং এই দুই ভাষাকে প্রায়শই একত্রে মালতো বলে ডাকা হয়।PS Subrahmanyam, "Kurukh", in ELL2. Ethnologue assigns Nepali Kurux a separate iso code, kxl. কুরুখ ভাষা দেবনাগরী লিপিতে লেখা হয়। দেবনাগরী লিপিতে সংস্কৃত, হিন্দী, মারাঠী, নেপালী ভাষাসহ অন্যান্য ইন্দো-আর্য ভাষাসমূহ লেখা হয়। ড. নারায়ন ওঁরাও নামে একজন মেডিক্যাল ডাক্তার কুরুখ ভাষার জন্য তোলং লিপি উদ্ভাবন করেন। অনেক বই এবং সাময়িকী তোলং সিকি লিপিতে প্রকাশিত হয়েছে। ভারতের কুরুখ সাহিত্য সোসাইটি কুরুখ সাহিত্যের জন্য তোলং লিপি সম্প্রসারণে কাজ করছে।  অন্য নাম কুরুখ ভাষার একাধিক নামে পরিচিত। বিভিন্ন এলাকার লোক একে কয়েকটি ভিন্ন ভিন্ন নামে ডাকে। উরাও, কুরুক্স, কুনরুখ, কুন্না, উরাং, মর্ভা, বিরহর ইত্যাদি। কুরুখ ভাষার দুইটি উপভাষা হচ্ছে ওঁরাও ও কিসান। এই দুই ভাষার মধ্য ৭৩ ভাগ শব্দের মিল খুঁজে পাওয়া যায়।  ধ্বনিতত্ত্ব কুরুষ ভাষা উচ্চারণে মুখ এবং নাসারন্ধ্রের ব্যবহার বেশি।  তথ্য উৎস  বহিঃসংযোগ  Kurukh basic lexicon at the Global Lexicostatistical Database Omniglot's page on Tolong Siki  বিষয়শ্রেণী:ভারতীয় ভাষা বিষয়শ্রেণী:দ্রাবিড় ভাষাসমূহ বিষয়শ্রেণী:বিপন্নপ্রায় ভারতীয় ভাষা
সাঈদ আহমদ সন্দ্বীপি (১৮৮২ – ১৯৫৫) বাংলার একজন ইসলামি পণ্ডিত ছিলেন। তিনি হাটহাজারী মাদ্রাসার প্রথম শায়খুল হাদিস ছিলেন। তার মাধ্যমে কওমি ধারার মাদ্রাসায় প্রাতিষ্ঠানিক হাদিস শিক্ষার সূচনা হয়। একারণে তিনি বাংলার প্রথম শায়খুল হাদিস হিসেবেও সম্মানিত হন। তিনি মাহমুদ হাসান দেওবন্দির খলিফা ছিলেন। তার প্রতিষ্ঠিত মাদ্রাসা আল জামিয়াতুল ইসলামিয়া কাছেমুল উলুম চারিয়া।   জীবনী  সাঈদ আহমদ সন্দ্বীপি ১৮৮২ সালে চট্টগ্রামের সন্দ্বীপ উপজেলার এক মুসলিম পরিবারে জন্মগ্রহণ করেন। তার পিতা নূর বখশ একজন আলেম ছিলেন। পিতার নিকট প্রাথমিক ধর্মীয় শিক্ষা লাভের পর ১৮৯৩ সালে তিনি ভারতে চলে যান, তখন তার বয়স হয়েছিল ১১ বছর। তিনি মাহমুদ হাসান দেওবন্দির তত্ত্বাবধানে দারুল উলুম দেওবন্দে ভর্তি হন। ১৯০৫ সালে তিনি দারুল উলুম দেওবন্দে দাওরায়ে হাদিস (স্নাতক) সমাপ্ত করেন। শিক্ষাজীবন শেষে তিনি প্রথম পর্যায়ে রশিদ আহমদ গাঙ্গুহির নিকট বায়আত গ্রহণ করেন। পরে মাহমুদ হাসান দেওবন্দির নিকট বায়আত হন ও খেলাফত লাভ করেন। ১৯০৮ সালে জমিরুদ্দিন আহমদের পরামর্শে প্রথম শায়খুল হাদিস হিসেবে তিনি দারুল উলুম হাটহাজারী মাদ্রাসার শায়খুল হাদিস পদে নিযুক্ত হন। বাংলাদেশ তথা তৎকালীন পূর্ববঙ্গে তার মাধ্যমেই কওমি ধারার মাদ্রাসায় প্রাতিষ্ঠানিক হাদিস শিক্ষা আরম্ভ হয়। যার কারণে তিনি বড় মুহাদ্দিস সাহেব ও বাংলার প্রথম শায়খুল হাদিস হিসেবে সম্মানিত। ১৯০৮ থেকে ১৯৪৩ পর্যন্ত তিনি প্রায় ৩৫ বছর হাটহাজারী মাদ্রাসায় হাদিসের শিক্ষকতা করেন। ১৯৪৩ সালে তিনি আল জামিয়াতুল ইসলামিয়া কাছেমুল উলুম চারিয়া প্রতিষ্ঠা করেন এবং আমৃত্যু এখানে হাদিস শিক্ষাদান করেন। উভয় মাদ্রাসায় তার ছাত্রদের মধ্যে রয়েছেন: মুফতি ফয়জুল্লাহ, শাহ আবদুল ওয়াহহাব প্রমুখ। তিনি ১৯৫৫ সালে মৃত্যুবরণ করেন। চারিয়া মাদ্রাসার দক্ষিণে তার কবর অবস্থিত।   আরও দেখুন   দেওবন্দি ব্যক্তিত্বের তালিকা  তথ্যসূত্র   উদ্ধৃতি    গ্রন্থপঞ্জি              বিষয়শ্রেণী:দেওবন্দি ব্যক্তি বিষয়শ্রেণী:১৮৮২-এ জন্ম বিষয়শ্রেণী:১৯৫৫-এ মৃত্যু বিষয়শ্রেণী:চট্টগ্রাম জেলার ব্যক্তি বিষয়শ্রেণী:দারুল উলুম হাটহাজারীর শায়খুল হাদিস বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:ইসলামি ব্যক্তিত্ব বিষয়শ্রেণী:মাহমুদ হাসান দেওবন্দির ছাত্র
হবিরবাড়ী ইউনিয়ন বাংলাদেশের ময়মনসিংহ জেলার ভালুকা উপজেলার অন্তর্গত একটি ইউনিয়ন। যা বর্তমানে শিল্পাঞ্চল হিসেবে পরিচিত এবং দেশের অন্যতম অর্থনৈতিক এলাকা হিসেবে বিবেচিত।   অবস্থান ও সীমানা  হবিরবাড়ি ময়মনসিংহ জেলার সর্বশেষ দক্ষিণের ইউনিয়ন। এর পূর্বদিকে রাজৈ ইউনিয়ন, উত্তরে মল্লিকবাড়ি ইউনিয়ন, পশ্চিমে কাচিনা ইউনিয়ন এবং এর দক্ষিণ অংশ থেকে গাজীপুর জেলার শ্রীপুর উপজেলার সীমানা শুরু। এই ইউনিয়নের সীমানা থেকেই ময়মনসিংহ জেলা ও বিভাগের সীমানা শুরু। ইউনিয়নের প্রধান দুইটি বাজার 'সিডস্টোর বাজার ও মাস্টারবাড়ী বাজার' ঢাকা-ময়মনসিংহ মহাসড়কে অবস্থিত।   ইতিহাস    প্রশাসনিক এলাকা মাস্টার বাড়ি ও ভালুকা   আয়তন ও জনসংখ্যা  ২৩ হাজার (প্রায়)   শিক্ষা   শিকবাষার হার :৮৩ ভাগ   শিক্ষা প্রতিষ্ঠান   হবিরবাড়ী ইউনিয়ন সোনার বাংলা স্কুল এন্ড কলেজ  হবিরবাড়ী বাহারুল উলুম আলিম মাদরাসা  সমলা তাহের আদর্শ উচ্চ বিদ্যালয়  জামিরদিয়া আব্দুল গণি মাস্টার স্কুল এন্ড কলেজ  বড়চালা হোসাইনিয়া দাখিল মাদরাসা  পাড়াগাঁও উচ্চ বিদ্যালয়  পাড়াগাঁও নব-দিগন্ত হাই স্কুল  ঝালপাজা উচ্চ বিদ্যালয়  শিরির চালা দাখিল মাদরাসা   দর্শনীয় স্থান    হবিরবাড়ী বন  হযরত গফুর মৌলভী (রঃ) দরগাহ  গ্ৰীন অরন্য পার্ক এন্ড রিসোর্ট   লাউতির খাল ব্রিজ   হোটেল তেপান্তর প্রিন্সেস  এনটিভি (রিসোর্ট)  পাখির চালা জঙ্গল   উল্লেখযোগ্য ব্যক্তিত্ব    মরহুম তাহের আলী সরকার (সাবেক ইউপি চেয়ারম্যান, পাড়াগাঁও)  আলহাজ্ব আবুবকর সিদ্দিক বি.এ (বীর মুক্তিযোদ্ধা ও সাবেক ইউপি চেয়ারম্যান)  বীর মুক্তিযোদ্ধা হাজী মোঃ নিজাম উদ্দিন বি.এ (সাবেক ইউপি চেয়ারম্যান)  বীর মুক্তিযোদ্ধা এম.এ কাশেম   মরহুম আব্দুল গণি মাস্টার (জামিরদিয়া)  মরহুম সুবেদ আলী মন্ডল  শামসুদ্দিন আহমেদ ( গরীবুল্লাহ ডাক্তার) –জামিরদিয়া  মরহুম হযরত মাওলানা মিজানুর রহমান (মিজান হুজুর)  মরহুম হাজী হুসেন আলি মোল্লাহ  (বড়চালা, পাড়াগাঁও)  হাজী আবুল কাশেম মুন্সি (বড়চালা, পাড়াগাঁও)  মরহুম নান্নু চেয়ারম্যান (সাবেক ইউপি চেয়ারম্যান, পাড়াগাঁও)   গ্রাম ও মৌজা    পাড়াগাঁও  হবিরবাড়ী  পাখিরচালা  বড়চালা  লবনকোঠা  কাশর  মাস্টারবাড়ী  শিরিরচালা  ঝালপাজা  আমতলী  এতিমখানা   জনপ্রতিনিধি  ইউনিয়নের সদ্য সাবেক চেয়ারম্যান তোফায়েল আহাম্মেদ বাচ্চু +প্রাক্তন মেম্বারগণের তালিকা:ক্রমিকনামওয়ার্ড/গ্রাম০১মো.মোনতাজ উদ্দিন০১ নং/শিরিরচালা,পাড়াগাঁও০২মো.শাহজাহান খান০২ নং/নলুয়াকুঁড়ি,পাড়াগাঁও০৩মো.শাহাদাত শিকদার০৩ নং/গৌরিপুর, পাড়াগাঁও০৪মতিউর রহমান০৪ নং/জামিরদিয়া০৫মো.তোফাজ্জল হোসেন০৫ নং/ডোবালিয়া পাড়া,জামিরদিয়া০৬মো.জহিরুল হক০৬ নং/কাশর০৭আলহাজ্ব.হাফিজ উদ্দিন মৃধা০৭ নং/হবিরবাড়ি০৮মো.দেলোয়ার হোসেন০৮ নং/ঝালপাজা০৯মো.খলিলুর রহমান০৯ নং/হবিরবাড়ি১০মোবাশশেরা আক্তার রুমি০১নং সংরক্ষিত/পাঁচপাই,পাড়াগাঁও১১শাহনাজ আক্তার০২নং সংরক্ষিত/জামিরদিয়া১২মোছা.রেহেনা বেগম০৩নং সংরক্ষিত/লবণকোটা,হবিরবাড়ি  +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪হাজী নিজাম উদ্দিন২০০১-২০০৬০৫হাজী নিজাম উদ্দিন২০০৬-২০১১০৬মুহাম্মদ মোর্শেদ আলম২০১১-২০১৬০৭মো: তোফায়েল আহাম্মেদ২০১৬-২০২১০৮মো: তোফায়েল আহাম্মেদ২০২২-২০২৪   আরও দেখুন   ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:ভালুকা উপজেলার ইউনিয়ন
সাহায্য ও নির্দেশনা  ৪টি অতি পরিচিত প্রশ্নের উত্তর!১। আপনি কেনো উইকিপিডিয়ায় লিখবেন?   আপনার-আমার প্রাণপ্রিয় বাংলা ভাষায় মুক্ত জ্ঞান ছড়িয়ে দিতে। ইন্টারনেটে ইংরেজি ভাষায় প্রচুর তথ্য পাওয়া যায়, কিন্তু আমাদের মাতৃভাষায় নয়। কিন্তু বাংলাভাষী জনগোষ্ঠীর বেশিরভাগ মানুষ ইংরেজি জানেন না বা পড়ে বুঝতে পারেন না। বাংলা ভাষায় তাঁদের কাছে প্রয়োজনীয় তথ্য ছড়িয়ে দেওয়ার জন্য উইকিপিডিয়ায়-ই হতে পারে সবচেয়ে কার্যকরী মাধ্যম।  উইকিপিডিয়ায় লেখার ফলে আপনার জ্ঞানভাণ্ডার সমৃদ্ধ হয়। আমরা সবাই জানি জ্ঞান প্রসার ঘটে চর্চার মাধ্যমে। তাই ব্যক্তিগত তথ্য ও জ্ঞানভাণ্ডার বৃদ্ধিতে উইকিপিডিয়া আপনাকে সহায়তা করতে পারে।  ইংরেজি উইকিপিডিয়া থেকে নিবন্ধ অনুবাদ করার ফলে আপনার ইংরেজির দক্ষতা বৃদ্ধি পায়, শব্দভাণ্ডারের প্রসার ঘটে, যা পরিশেষে আপনার ব্যক্তিগত ও পেশাগত জীবনের জন্য অত্যন্ত সহায়ক।  উইকিপিডিয়া আপনার লেখার স্বত্ত্ব স্বীকার করে। অ্যাকাউন্ট খুলে (বা নিবন্ধনের মাধ্যমে) করা সকল সম্পাদনায় আপনার ব্যবহারকারী নাম ইতিহাসে সংরক্ষিত থাকে, ও তা ক্রিয়েটিভ কমন্স লাইসেন্সের আওতায় আপনার স্বত্ব সংরক্ষণ করে।  ২। উইকিপিডিয়ায় আপনি কি লিখবেন?   উইকিপিডিয়া একটি বিশ্বকোষ, তাই অন্যান্য বিশ্বকোষের মতোই বিভিন্ন উল্লেখযোগ্য বিষয়েই আপনি এখানে নিবন্ধ লিখতে পারেন।  উইকিপিডিয়ায় সমৃদ্ধ করা যায় এমন বেশ কিছু নিবন্ধের একটি তালিকা পাবেন এর আবশ্যকীয় নিবন্ধের তালিকায়।  এ নিবন্ধগুলো ছাড়াও এরকম বিভিন্ন উল্লেখযোগ্য বিষয়ে আপনি নতুন নিবন্ধ লিখতে পারেন। এ বিষয়ে ইংরেজি উইকিপিডিয়ার সাহায্যও আপনি নিতে পারেন। ৪০ লক্ষেরও বেশি নিবন্ধ থাকা ইংরেজি উইকিপিডিয়ায় আপনার পছন্দের বিষয়টি থাকা স্বাভাবিক, আর সেক্ষেত্রে আপনি সেখান থেকেই অনুবাদ করে বাংলা উইকিপিডিয়া সমৃদ্ধ করতে পারেন।  নতুন নিবন্ধ লেখা ছাড়াও আপনি ইতিমধ্যেই থাকা নিবন্ধগুলো সমৃদ্ধ করতে পারেন। নিবন্ধ সমৃদ্ধকরণ অত্যন্তু গুরুত্বপূর্ণ ও মর্যাদাসম্পন্ন একটি বিষয়। কারণ অনেকগুলো অসম্পূর্ণ নিবন্ধের চেয়ে একটি সম্পূর্ণ নিবন্ধের দাম ও গ্রহণযোগ্যতা সবসময়ই অনেক বেশি। নিবন্ধ সম্পাদনার জন্যও আপনি ইংরেজি উইকিপিডিয়ার ঐ নিবন্ধটির সাহায্য নিতে পারেন।  ৩। উইকিপিডিয়ায় আপনার কি লেখা উচিত নয়?   অন্য ওয়েবসাইট থেকে লেখা কপি-পেস্ট করে পোস্ট করা। উইকিপিডিয়া কপিরাইটকে সম্মান করে।  ব্যক্তিগত জীবনী বা প্রতিষ্ঠানের প্রচারণামূলক লেখা। উইকিপিডিয়া বিজ্ঞাপন দেয় না, মুক্ত জ্ঞান ও তথ্য সরবরাহ করে  ব্লগ বা পত্রিকা ধরনের আবেগ সম্বলিত লেখা। উইকিপিডিয়া বিশ্বকোষ, তাই সরাসরি সত্য তুলে ধরে সূত্রের মাধ্যমে।  ৪। কেনো ইংরেজি উইকিপিডিয়া থেকে অনুবাদ-ই বাংলা উইকিপিডিয়ায় সম্পাদনা শুরু করার জন্য সহজ?   ইংরেজি উইকিপিডিয়া থেকে অনুবাদের মাধ্যমে বাংলা উইকিপিডিয়ায় অবদান রাখা শুরু করলে, আপনি প্রথম থেকেই যেমন গঠনমূলকভাবে এই উইকিপিডিয়ায় অবদান রাখতে পারবেন, তেমনি উইকিপিডিয়ার ধারাটিও অল্প দিনেই বুঝে যাবেন ফলে পরবর্তীতে আপনার নিজের নিবন্ধ তৈরি করতে সুবিধা হবে।  ইংরেজি নিবন্ধ অনুবাদ করলে, আপনার নিবন্ধের উল্লেখযোগ্যতা ও সর্বোপরি কপিরাইট নিয়ে ভাবার বেশি প্রয়োজন হবে না।  এভাবে অনুবাদ করলে আপনার রেফারেন্স বা তথ্যসূত্র খোজার প্রয়োজন হবে না, বরং ইংরেজি নিবন্ধে থাকা তথ্যসূত্রই ব্যবহার করতে পারবেন।  খুব অল্প সময়েই আপনি বাংলা উইকিপিডিয়া অত্যন্ত গঠনমূলক অবদান রাখতে পারবেন।  সর্বোপরি আপনার ইংরেজির দক্ষতা আরও বৃদ্ধি পাবে, যা আপনার ব্যক্তিগত ও পেশাগত জীবনে সহায়ক হবে।
ওলকাইট সিটি ফুটবল ক্লাব (, ; সাধারণত ওলকাইট সিটি এফসি এবং সংক্ষেপে ওলকাইট সিটি নামে পরিচিত) হচ্ছে ওলকাইট ভিত্তিক একটি ইথিওপিয় পেশাদার ফুটবল ক্লাব। এই ক্লাবটি বর্তমানে ইথিওপিয়ার শীর্ষ স্তরের ফুটবল লিগ ইথিওপীয় প্রিমিয়ার লিগে প্রতিযোগিতা করে। এই ক্লাবটি ২০১০ সালে প্রতিষ্ঠিত হয়েছে। ১,৫০০ ধারণক্ষমতাবিশিষ্ট ওলকাইট স্টেডিয়ামে দ্য ওয়ার্কার্স নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/wolkite-ketema/stadion/verein/69810/saison_id/2023 বর্তমানে এই ক্লাবের ম্যানেজারের দায়িত্ব পালন করছেন ইথিওপিয় সাবেক ফুটবল খেলোয়াড় মুলুগেতা মিহরেত।https://www.transfermarkt.com/wolkite-ketema/kader/verein/69810/saison_id/2023https://soccer.et/club/wolkite-ketema/https://www.worldfootball.net/teams/wolkite-city/2024/2/   তথ্যসূত্র     বিষয়শ্রেণী:২০১০-এ প্রতিষ্ঠিত ফুটবল ক্লাব বিষয়শ্রেণী:২০১০-এ ইথিওপিয়ায় প্রতিষ্ঠিত বিষয়শ্রেণী:ইথিওপিয়ার ফুটবল ক্লাব বিষয়শ্রেণী:ইথিওপীয় প্রিমিয়ার লিগের ক্লাব
মো. মোজাম্মেল হক (১৬ অক্টোবর ১৯৪৬- ২৭ ডিসেম্বর ২০০০ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  মো. মোজ্জাম্মেল হকের জন্ম চট্টগ্রাম জেলার মিরসরাই উপজেলার মায়ানী ইউনিয়নের মায়ানী গ্রামে। তার বাবার নাম মনির আহম্মদ সওদাগর এবং মায়ের নাম সখিনা খাতুন। তার স্ত্রীর নাম নাজমা আক্তার। তাদের তিন মেয়ে ও এক ছেলে।   কর্মজীবন  পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে চাকরি করতেন মো. মোজ্জাম্মেল হোসেন। ১৯৭১ সালে এই রেজিমেন্টের অবস্থান ছিল জয়দেবপুরে। তখন তার পদবি ছিল হাবিলদার। মুক্তিযুদ্ধ শুরু হলে তিনি ঝাঁপিয়ে পড়েন যুদ্ধে। প্রতিরোধ যুদ্ধশেষে প্রথমে যুদ্ধ করেন ৩ নম্বর সেক্টরে। পরে এস ফোর্সের অধীনে। বেশ কয়েকটি যুদ্ধে তিনি অংশ নেন।   মুক্তিযুদ্ধে ভূমিকা  ব্রাহ্মণবাড়িয়া জেলার অন্তর্গত হরষপুর, জেলা সদর থেকে উত্তরে, হবিগঞ্জ জেলার সীমান্তের কাছে রেলসেতু। আর ঘটনাটি ১৯৭১ সালের আগস্ট মাসের প্রথম সপ্তাহের শেষ ভাগে। মুক্তিযোদ্ধারা সফলভাবে এ রেলসেতু ধ্বংস করেছেন। কয়েক দিন পর একদিন খবর এল, পাকিস্তানি সেনারা সেই সেতু মেরামত শুরু করছে। ভারতে মুক্তিযোদ্ধা শিবিরে সিদ্ধান্ত হলো পাকিস্তানি সেনাদের ওই প্রচেষ্টা যেকোনো মূল্যে নস্যাৎ করতে হবে। তারপর শুরু হলো প্রস্তুতি। এই অপারেশনের জন্য দলে অন্তর্ভুক্ত হলেন মো. মোজাম্মেল হকসহ ৩৫-৩৬ জন। তাদের নেতৃত্বে হেলাল মোরশেদ । তারা রওনা হলেন ভারত থেকে। দীর্ঘপথ পাড়ি দিয়ে রাতে পৌঁছলেন সেতুর দুই-আড়াই মাইল দূরে। মুক্তিযোদ্ধাদের কাছে ভারী অস্ত্র বলতে একটি মেশিনগান ও একটি তিন ইঞ্চি মর্টার। বাকি সব এলএমজি, এসএমজি ও রাইফেল। সকাল হওয়ার পর জঙ্গলের ভেতর দিয়ে রওনা হলেন লক্ষ্যস্থলে। ঘণ্টা খানেকের মধ্যে. পৌঁছে গেলেন গন্তব্যস্থলে। জঙ্গল থেকেই মুক্তিযোদ্ধরা দেখতে পেলেন বিহারি- রেলকর্মীরা সেতু মেরামত করছে। বেশ কয়েকজন পাকিস্তানি সেনা ও রাজাকার সেখানে পাহারায় নিয়োজিত। তারা সবাই নিশ্চিন্ত মনে এবং কিছুটা শিথিল অবস্থায়। অধিনায়ক নির্দেশ দেওয়ামাত্র মো. মোজাম্মেল হক ও তার সহযোদ্ধাদের অস্ত্র একযোগে গর্জে উঠল। মেশিনগান ও অন্যান্য অস্ত্র থেকে তারা প্রচণ্ড গুলিবর্ষণ করলেন। মুক্তিযোদ্ধারা দিনের বেলায় সেখানে আক্রমণ করবেন পাকিস্তানি সেনা, রাজাকার ও রেলকর্মীরা কল্পনাও করেনি। হতভম্ব সেনা ও রাজাকারেরা কোনো কিছু বুঝে ওঠার আগেই বেশির ভাগ লুটিয়ে পড়ল। রেলকর্মীদেরও একই দশা হলো। রেলসেতু থেকে ভেসে আসতে থাকল আর্তচিৎকার। পাকিস্তানি সেনা ও রাজাকারেরা প্রতিরোধের কোনো সুযোগই পেল না। মুক্তিযোদ্ধাদের অপারেশন শেষ হলো এক তরফাভাবে, কোনো গুলিবিনিময় ছাড়াই। পাকিস্তানি সেনা ও রাজাকারেরা পাল্টা আক্রমণ করার সুযোগই পায়নি। আক্রমণে বেশির ভাগ পাকিস্তানি সেনা, রাজাকার ও রেলকর্মী নিহত এবং বাকিরা আহত হয়। এই অপারেশনে মো. মোজ্জাম্মেল হক যথেষ্ট দক্ষতা ও সাহসের পরিচয় দেন। অপারেশন শেষে মুক্তিযোদ্ধারা চলে যান নিরাপদ স্থানে।   পুরস্কার ও সম্মাননা   বীর প্রতীক   তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:চট্টগ্রাম জেলার মুক্তিযোদ্ধা বিষয়শ্রেণী:বাংলা একাডেমির সম্মানিত ফেলো বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:মীরসরাই উপজেলার ব্যক্তি
সূরা আল-হাদীদ‌ (আরবি ভাষায়: الحديد) মুসলমানদের ধর্মীয় গ্রন্থ কুরআনের ৫৭ তম সূরা, এর আয়াত অর্থাৎ বাক্য সংখ্যা ২৯ এবং রূকু তথা অনুচ্ছেদ সংখ্যা ৪। সূরা আল-হাদীদ‌ মদীনায় অবতীর্ণ হয়েছে।   নামকরণ  এই সূরাটির ২৫ নং আয়াতের وَأَنْزَلْنَا الْحَدِيدَ বাক্যাংশের الْحَدِيدَ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে حديد (‘হাদীদ‌’) শব্দটি আছে এটি সেই সূরা।   নাযিল হওয়ার সময় ও স্থান  সর্ব সম্মত মতে এটি মদীনায় অবতীর্ণ সূরা। এ সূরার বিষয়বস্তু নিয়ে চিন্তা ভাবনা করলে মনে হয় সম্ভবত উহুদ যুদ্ধ ও হুদায়বিয়ার সন্ধির মধ্যবর্তী কোন এক সময় এ সূরা নাযিল হয়েছে। এটা সে সময়ের কথা যখন কাফেররা চারদিক থেকে ক্ষুদ্র এ ইসলামী রাষ্ট্রটিকে তাদের আক্রমণের লক্ষস্থল বানিয়েছিল এবং ঈমানদারদের ক্ষুদ্র একটি দল অত্যন্ত সহায় সম্বলহীন অবস্থায় সমগ্র আরবের শক্তির মোকাবিলা করে যাচ্ছিলেন। এ পরিস্থিতিতে ইসলাম তার অনুসারীদের কাছে শুধু জীবনের কুরবানীই চাচ্ছিলো না বরং সম্পদের কুরবানীর প্রয়োজনীয়তাও একান্তভাবে উপলব্ধি করেছিলো। এ ধরনের কুরবানী পেশ করার জন্য এ সূরায় অত্যন্ত জোরালো আবেদন জানানো হয়েছে। সূরার ১০ আয়াত এ অনুমানকে আরো জোরালো করছে।   বিষয়বস্তুর বিবরণ এ সূরার আলোচ্য বিষয় হচ্ছে আল্লাহর পথে অর্থ-সম্পদ ব্যয় করার উপদেশ দান। যখন আরব জাহেলিয়াতের সাথে ইসলামের সিদ্ধান্তের সংগ্রাম চলছিলো, ইসলামের ইতিহাসের সে সংকটকালে মুসলমানদেরকে বিশেষভাবে আর্থিক কুরবানীর জন্য প্রস্তুত করা এবং ঈমান যে শুধু মৌখিক স্বীকৃতি ও বাহ্যিক কিছু কাজকর্মের নাম নয় বরং আল্লাহ ও তার রসূলের জন্য একনিষ্ঠ হওয়াই তার মূল চেতনা ও প্রেরণা, একথা তাদের মনে বদ্ধমূল করে দেয়ার উদ্দেশ্যেই এ সূরা নাযিল করা হয়েছিল। যে ব্যক্তির মধ্যে এ চেতনা ও প্রেরণা অনুপস্থিত এবং আল্লাহ ও তার দীনের মোকাবিলায় নিজের প্রাণ, সম্পদ ও স্বার্থকে অধিকতর ভালবাসে তার ঈমানের দাবী অন্তসর শুন্য। আল্লাহর কাছে এ ধরনের ঈমানের কোন মূল্য ও মর্যাদা নেই। কেবল সেই সব ঈমানদারই আল্লাহর নিকট ‘সিদ্দিক’ ও শহীদ বলে গণ্য যারা কোন রকম প্রদর্শনীর মনোভাব ছাড়াই একান্ত আন্তরিকতা ও সততার সাথে নিজেদের অর্থ-সম্পদ আল্লাহর পথে ব্যয় করে।   তথ্যসূত্র    বহিঃসংযোগ   ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।  কোরআন শরীফ.অর্গ।  বিষয়শ্রেণী:সূরা
এনজো ইবোস (; জন্ম: ১১ মার্চ ১৯৯৯) হলেন একজন ক্যামেরুনীয় পেশাদার ফুটবল খেলোয়াড়। তিনি বর্তমানে ফরাসি ক্লাব আঁজে এবং ক্যামেরুন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।  ২০০৫–২০১৫ মৌসুমে, ফরাসি ফুটবল ক্লাব আমিয়েঁর যুব পর্যায়ের হয়ে খেলার মাধ্যমে ইবোস ফুটবল জগতে প্রবেশ করেছেন এবং পরবর্তীকালে লঁসের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ফরাসি ক্লাব লঁস বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; লঁস বি-এর হয়ে তিন মৌসুমে ৬৯ ম্যাচে ২টি গোল করার পর ২০১৯–২০ মৌসুমে তিনি ল্য মঁয়ে যোগদান করেছেন। ল্য মঁয়ে মাত্র এক মৌসুম অতিবাহিত করার পর প্রায় ০.৫ মিলিয়ন ইউরোর বিনিময়ে ফরাসি ক্লাব আঁজেতে যোগদান করেছেন।  ২০১৪ সালে, ইবোস ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  এনজো ইবোস ১৯৯৯ সালের ১১ই মার্চ তারিখে ফ্রান্সেরের আমিয়েঁতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ইবোস ফ্রান্স অনূর্ধ্ব-১৬ দলের হয়ে খেলার মাধ্যমে ফ্রান্সের প্রতিনিধিত্ব করেছেন।  ইবোস ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত ক্যামেরুন দলে স্থান পেয়েছেন।   তথ্যসূত্র    বহিঃসংযোগ                বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:ল্য মঁ ফুটবল ক্লাবের খেলোয়াড় বিষয়শ্রেণী:রেসিং ক্লাব লঁসের খেলোয়াড় বিষয়শ্রেণী:আঁজে স্পোর্টিং ক্লাবের খেলোয়াড় বিষয়শ্রেণী:ক্যামেরুনীয় ফুটবলার বিষয়শ্রেণী:লিগ ২-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:আমিয়েঁ স্পোর্টিং ক্লাবের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ক্যামেরুনের আন্তর্জাতিক ফুটবলার বিষয়শ্রেণী:উদিনেসে কালচোর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে ফরাসি প্রবাসী ক্রীড়াবিদ বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ক্যামেরুনীয় পুরুষ ফুটবলার বিষয়শ্রেণী:একস্ত্রাক্লাসার খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ইতালিতে প্রবাসী ফুটবলার বিষয়শ্রেণী:ফরাসি পুরুষ ফুটবলার
জেমাহ ইসলামিয়াহ (, , আল-জামা'আহ আল-ইসলামিয়াহ, যার অর্থ "ইসলামিক মণ্ডলী", সংক্ষেপে জেআই) দক্ষিণ-পূর্ব এশিয়ায় একটি ইসলামি রাষ্ট্রব্যবস্থা প্রতিষ্ঠার জন্য নিবেদিত ইন্দোনেশিয়ায় অবস্থিত দক্ষিণ-পূর্ব এশীয় ইসলামপন্থী জঙ্গি গোষ্ঠী।Counter-Society to Counter-State: Jemaah Islamiah According to Pupji, p. 11., Elena Pavlova, The Institute of Defence and Strategic Studies, JI is also believed to be linked to the insurgent violence in southern Thailand. "Conspiracy of Silence: Who is Behind the Escalating Insurgency in Southern Thailand?" ২৫ অক্টোবর ২০০২ সালে জেআই দ্বারা সংঘটিত ২০০২ বালি বোমা হামলার পরপরই জেআইকে জাতিসংঘের নিরাপত্তা পরিষদের রেজুলেশন ১২৬৭ এ সংযুক্ত করে সন্ত্রাসী হিসেবে মনোনীত করে।  জেআই ইন্দোনেশিয়া, সিঙ্গাপুর, মালয়েশিয়া এবং ফিলিপাইনে সেল সহ একটি আন্তর্জাতিক সংস্থা। আল-কায়েদা ছাড়াও এই গোষ্ঠীটির মোরো ইসলামিক লিবারেশন ফ্রন্ট এবং  আনশারুত তৌহিদের সাথেও জড়িত থাকার অভিযোগ রয়েছে বলে মনে করা হয়, ২৭ জুলাই ২০০৮ সালে  আবু বকর বাসি এই সংগঠন তৈরি করেন। এই গোষ্ঠীটিকে জাতিসংঘ, অস্ট্রেলিয়া, কানাডা, চীন, জাপান, যুক্তরাজ্য এবং মার্কিন যুক্তরাষ্ট্র সন্ত্রাসী গোষ্ঠী হিসাবে মনোনীত করেছে। এটি ইন্দোনেশিয়ায় খুব সক্রিয় ছিল যেখানে এটি জানুয়ারি ২০১৩ পর্যন্ত প্রকাশ্যে একটি ওয়েবসাইট পরিচালনা করত।  ২০২১ সালের অক্টোবরে ডিটাচমেন্ট ৮৮ এর শনাক্তকরণ ও সামাজিকীকরণের পরিচালক মুহাম্মদ সোদিক বলেছিল যে ইন্দোনেশিয়ায় জামায়াতে ইসলামীর ৮৭৬ জন সদস্যকে গ্রেপ্তার করা হয়েছে এবং সাজা দেওয়া হয়েছে।  ১৬ নভেম্বর ২০২১ সালে ইন্দোনেশীয় পুলিশ একটি অভিযান শুরু করে, এরপর পুলিশ জানায় যে এই দলটি একটি রাজনৈতিক দল যা ইন্দোনেশীয় পিপলস দাওয়াহ পার্টির ছদ্মবেশে কাজ করছিল। এই উদ্ঘাটনটি অনেক লোককে হতবাক করেছিল, কারণ এটি ইন্দোনেশিয়ায় প্রথমবার ছিল যে একটি সন্ত্রাসী সংগঠন একটি রাজনৈতিক দলের ছদ্মবেশে ছিল এবং ইন্দোনেশিয়ার রাজনৈতিক ব্যবস্থায় হস্তক্ষেপ করার চেষ্টা করেছিল।   ইতিহাস    তথ্যসূত্র   বিষয়শ্রেণী:জিহাদি সংগঠন বিষয়শ্রেণী:ইসলাম সম্পর্কিত বিতর্ক বিষয়শ্রেণী:ইসলামপন্থী দল বিষয়শ্রেণী:১৯৯৩-এ প্রতিষ্ঠিত সংগঠন বিষয়শ্রেণী:যুক্তরাজ্য কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:এশিয়া ভিত্তিক সন্ত্রাসী হিসাবে চিহ্নিত সংগঠন বিষয়শ্রেণী:আল-কায়েদার সাথে সংশ্লিষ্ট দল বিষয়শ্রেণী:জাপান কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:কানাডা কর্তৃক সন্ত্রাসী হিসেবে চিহ্নিত সংগঠন
ইংরেজায়ন বলতে বোঝায় যে প্রক্রিয়ার মাধ্যমে একটি স্থান বা ব্যক্তি ইংরেজি সংস্কৃতি বা ব্রিটিশ সংস্কৃতি দ্বারা প্রভাবিত হয়, অথবা সাংস্কৃতিক এবং/অথবা ভাষাগত পরিবর্তনের একটি প্রক্রিয়া, যাতে ইংরেজ নয় এমন কিছু ইংরেজে পরিণত হয়। এটি ইংল্যান্ড বা যুক্তরাজ্যের বাইরের অন্য দেশে ইংরেজি সংস্কৃতি এবং ব্যবসার প্রভাবকেও বোঝাতে পারে, তাদের মিডিয়া, রন্ধনপ্রণালী, জনপ্রিয় সংস্কৃতি, প্রযুক্তি, ব্যবসায়িক অনুশীলন, আইন বা রাজনৈতিক ব্যবস্থা সহ।   ভাষাগত ইংরেজায়ন হল ইংরেজিতে বানান, উচ্চারণ বোঝার সুবিধার্থে বিদেশী শব্দ, নাম এবং বাক্যাংশগুলিকে পরিবর্তন করার অভ্যাস। English in Wales: diversity, conflict, and change - Page 19 Nikolas Coupland, Alan Richard Thomas - 1990 "'Anglicisation' is one of those myriad terms in general use which everyone understands and hardly anyone defines. It concerns the process by which non-English people become assimilated or bound into an ..." The British World: Diaspora, Culture, and Identity - Page 89 Carl Bridge, Kent Fedorowich, Carl Bridge Kent Fedorowich - 2003 "Beyond gaps in our information about who or what was affected by anglicisation is the matter of understanding the process more fully in terms of agency, periodisation, and extent and limitations." উদাহরণস্বরূপ "ড্যান্ডেলায়ন" (dandelion) এসেছে ফরাসি "দোন্দ-দো-লিয়ো" থেকে, (dent-de-lion) ("সিংহের দাঁত" যা একটি বন্য ফুলকে বোঝায় যার সংভৃত পাঁপড়ি রয়েছে) । উলেক্ষ্য যে এখানে শব্দের বানান এবং উচ্চারন দুটিরই পরিবর্তন ঘটে।  আবার অন্যদিকে বানান অপরিবর্তিত রেখে শুধু উচ্চারণের পরিবর্তন ঘটলে তাকে ধ্বনিতাত্ত্বিক অভিজোযন বলে। যেমনঃ ইতালি শব্দ (স্পাগেত্তি) "spaghetti" ইংরেজিতে (স্প্যাগেটি)।   তথ্যসূত্র   বিষয়শ্রেণী:প্রতিবর্ণীকরণ বিষয়শ্রেণী:ইংরেজি ভাষা বিষয়শ্রেণী:সাংস্কৃতিক আত্তীকরণ বিষয়শ্রেণী:সাংস্কৃতিক একীকরণ বিষয়শ্রেণী:শব্দের ধরন
নারায়ণ চক্রবর্তী (১৮ জানুয়ারি ১৯২৬ - ৮ ফেব্রুয়ারি ১৯৯৮) একজন প্রখ্যাত বাংলাদেশি চলচ্চিত্র অভিনেতা।https://www.nirapadnews.com/2020/02/08/entertainment/জননন্দিত-অভিনেতা-নারায়ণ/https://www.ittefaq.com.bd/print-edition/features/different-eyes/29626/সোনালি-দিনের-অভিনেতা-নারায়ণ-চক্রবর্তী  বরেণ্য অভিনেতা নারায়ণ চক্রবর্তী ১৯৪৪ সালে মেট্রিকুলেশন পাশ করেন। লেখাপড়ার প্রতি আগ্রহ কম থাকায় কলেজে ভর্তি না হয়ে কারিগরি বিষয়ে প্রশিক্ষণ নিতে শুরু করেন। খিদিরপুর ‘ইন্ডিয়ান অক্সিজেন অ্যান্ড অ্যাসোটাইল কোম্পানি’তে ইলেক্ট্রিক ও গ্যাস ওয়েল্ডিংয়ের কাজ শিখে ওই কোম্পানিতে চাকরি করেন। ওখানে কিছুদিন কাজ করার পর, ‘ফ্রেন্ডস মটর ওয়ার্কস’ নামে এক কোম্পানিতে যোগ দেন । এরপর কলকাতার ‘পোস্ট অ্যান্ড টেলিগ্রাফ ডিপার্টমেন্টে’ চাকুরি নেন। নারায়ণ চক্রবর্তী মেট্রিক পরীক্ষার পরই তাঁর বাবার ইচ্ছায়, রেখা চক্রবর্তীর সাথে বিবাহ বন্ধনে আবদ্ধ হন।  ১৯৪৭ খ্রিষ্টব্দে ভারত পাকিস্তান ভাগ হলে তিনি পোস্টিং নিয়ে পূর্ব পাকিস্তানের কুষ্টিয়ায় চলে আসেন।  চাকরির অবসরে তিনি ফুটবল খেলতেন। কুষ্টিয়া মোহিনী মিলের মালিক কানু চক্রবর্তীর সহযোগিতায় কুষ্টিয়ায় প্রথম বিভাগ ফুটবল দলে টাউন মাঠে খেলার সুযোগ হয় তাঁর ।  কিছুদিন পর রাজবাড়িতে বদলি হয়ে আসেন। রাজবাড়ি ‘রেলওয়ে ক্লাবে’র বাৎসরিক নাটক ‘সিরাজউদ্দৌলা’তে জীবনে প্রথম অভিনয় করেন নারায়ণ চক্রবর্তী। প্রথম অভিনয়েই ভালো পারফর্মেন্সের জন্য রৌপ্য পদক পান।  পরবর্তীতে তাকে ঢাকায় বদলি করা হয় । থাকতেন বাংলাবাজারে । তখন লক্ষ্মীবাজার এলাকায় নিয়মিত মঞ্চনাটক হতো।  বিনয় বিশ্বাস, ড. আজম, নূরুল আলম খান, ভবেশ মুখার্জি, শিরিন চৌধুরী, কাফি খান, হোসনে আরাদের সাথে তিনিও মঞ্চনাটকে অভিনয় শুরু করেন । এক সময় নারায়ণ চক্রবর্তীকে চট্টগ্রামে বদলি করা হয়। সেখানে তাঁর পরিচয় হয় যাত্রা দলের নায়িকা পুর্ণিমা সেন গুপ্তার সাথে এবং তিনি যাত্রাপালায় অভিনয়ও করেন। পুনরায় ঢাকায় বদলি হয়ে এসে আবার নাটক করতে থাকেন। এরইমধ্যে নাট্যমহলে নারায়ণ চক্রবর্তীর বেশ নামডাক ছড়িয়ে পড়ে এবং তিনি ঢাকার রেডিওতে নাট্যশিল্পী হিসেবে যোগ দেন।  জন্ম  তিনি তৎকালীন ব্রিটিশ ভারতের ঢাকার বিক্রমপুরে বর্তমানে মুন্সিগঞ্জ জেলার সিরাজদিখান উপজেলার কোলা ইউনিয়নের মধ্য কোলা গ্রামে ১৯২৬ সালের ১৮ জানুয়ারী জন্মগ্রহণ করেন।https://www.munshiganjnews.com/2020/09/16/অভিনেতা-নারায়ণ-চক্রবর্তী/ চার ভাই এক বোনের মধ্যে তিনি ছিলেন দ্বিতীয়।  অভিনীত চলচ্চিত্রসমূহ   নীল আকাশের নীচে  লাঠিয়াল  আলোর মিছিল  কাঁচের দেয়াল  আরাধনা  রজনীগন্ধা  লাল কাজল  শেষ উত্তর  নাজমা  মা ও ছেলে  স্বামী স্ত্রী  জ্বীনের বাদশা ১৯৮৯।  দীপ নেভে নাই  তিতাস একটি নদীর নাম  বহিঃসংযোগ  তথ্যসূত্র  বিষয়শ্রেণী:১৯২৬-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:বাংলাদেশী চলচ্চিত্র অভিনেতা